open-index/open-wikipedia-markdown huggingface dataset:
கயிஜோ முற்றுகை

**கயிஜோ முற்றுகை** என்பது ஜுர்ச்சென்கள் தலைமையிலான ஜின் அரசமரபிற்கும், மற்றும் மங்கோலியப் பேரரசு மற்றும் சாங் அரசமரபின் கூட்டுப்படையினருக்கும் இடையே நடந்த முற்றுகைப் போர் ஆகும். இது 1233 முதல் 1234 வரை நடைபெற்றது. மங்கோலியர்களுக்கும் ஜின்களுக்கும் இடையே நடந்த கடைசி பெரிய போர் இதுவே ஆகும். இரு நாடுகளுக்கும் இடையே முதன் முதலில் 1211ல் போர் ஆரம்பித்தது. மங்கோலியர்கள் செங்கிஸ் கான் தலைமையில் போர் புரிந்தனர். ஜின்களின் தலைநகரான ஜோங்டு (தற்கால பெய்ஜிங்கின் க்ஷுச்செங் மற்றும் ஃபெங்டை மாவட்டங்கள்) 1213ல் முற்றுகையிடப்பட்டது. பிறகு 1215ல் வெல்லப்பட்டது. இடைப்பட்ட காலத்தில் ஜின்கள் தங்களுடைய தலைநகரை பியான்ஜிங்குக்கு (தற்கால ஹெனான் மாகாணத்தின் கைஃபெங்) மாற்றினர். 1227ல் செங்கிஸ் கான் இறந்த பிறகு ஒக்தாயி கான் பதவிக்கு வந்தார். 1230ல் ஜின் அரசமரபினருக்கு எதிரான போரை மீண்டும் ஆரம்பித்தார். மங்கோலியர்கள் பியான்ஜிங்கை முற்றுகையிட்ட போது பேரரசர் அயிசோங் தப்பி ஓடினார். பிப்ரவரி 26, 1233ல், அவர் குயிடே (தற்கால ஷன்ஜியு, ஹெனான் மாகாணம்) எனும் இடத்தை அடைந்தார். பின்னர் ஆகத்து 3ல் கயிஜோவுக்குச் (தற்கால ருனான் கவுன்டி, ஹெனான் மாகாணம்) சென்றார். மங்கோலியர்கள் திசம்பர் 1233ல் கயிஜோவுக்கு வந்தனர்.

## உசாத்துணை

* 

பகுப்பு:சின் அரசமரபு
பகுப்பு:மங்கோலியப் படையெடுப்புகள்
பகுப்பு:மங்கோலியப் பேரரசின் முற்றுகைகள்
யுரேனோஃபேன்

**யுரேனோஃபேன்** *(Uranophane)* என்பது Ca(UO2)2[HSiO4]2•5H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச்  சேர்மமாகும். யுரேனோடைல் என்ற பெயராலும் இக்கனிமத்தை அழைக்கிறார்கள். இதுவோர் அரிய கால்சியம் யுரேனியம் சிலிக்கேட்டு நீரேற்று கனிமமாகும். யுரேனியத்தைக் கொண்டுள்ள மற்ற கனிமங்கள் ஆக்சிசனேற்றம் அடைவதால் இக்கனிமம் தோன்றுகிறது. மஞ்சள் நிறமும் கதிரியக்கத்தன்மையும் இக்கனிமத்தின் இயற்பியல் பண்புகளாகும்.

பன்னாட்டு கனிமவியல் சங்கம் யுரேனோஃபேன் கனிமத்தை Urp-α என்ற குறியீட்டால் அடையாளப்படுத்துகிறது.
  
## மேற்கோள்கள்

பகுப்பு:கால்சியம் கனிமங்கள்
பகுப்பு:யுரேனியம்(VI) கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:சிலிக்கேட்டு கனிமங்கள்
பகுப்பு:நெசோசிலிக்கேட்டுகள்
பகுப்பு:ஐந்து நீரேற்றுக் கனிமங்கள்
குச்லுக்

**குச்லுக்** என்பவர் மேற்கு மங்கோலியாவின் நைமர்கள் இனத்தைச் சேர்ந்தவர் ஆவார். இவர் காரா கிதை பேரரசின் கடைசி ஆட்சியாளர் ஆவார். செங்கிஸ் கானால் நைமர்கள் தோற்கடிக்கப்பட்ட போது குச்லுக் மேற்கு நோக்கி காரா கிதைக்கு ஓடினார். அங்கு இவர் ஒரு ஆலோசகராகப் பணியாற்றினார். பின்னர் கலகம் செய்து அரியணை ஏறி காரா கிதையைத் தன் கட்டுப்பாட்டுக்குள் கொண்டு வந்தார். 1218ல் மங்கோலியர்களால் கொல்லப்பட்டார். காரா கிதை வளர்ந்து வந்த மங்கோலியப் பேரரசில் இணைக்கப்பட்டது.   

## உசாத்துணை

பகுப்பு:பௌத்தர்கள்
பகுப்பு:பௌத்த வம்சங்கள்
கைஃபெங்

**கைஃபெங்** () என்பது முற்காலத்தில் பல பெயர்களால் அழைக்கப்பட்ட மற்றும் சீனாவின் கிழக்கு-மத்திய ஹெனான் மாகாணத்தில் அமைந்துள்ள ஒரு நகரம் ஆகும். இது சீனாவின் பண்டைய எட்டு தலைநகரங்களில் ஒன்று ஆகும். வரலாற்றில் இது ஏழு முறை தலைநகரமாக இருந்துள்ளது. வடக்கு சாங் வம்சத்தின் (960-1126) தலைநகரமாக இருந்த போது இது மிகப் பிரபலமாக இருந்தது.

## உசாத்துணை

பகுப்பு:சீன நகரங்களும் ஊர்களும்
பகுப்பு:கிமு 364
அங்கேரி நாட்டுப்பண்

**அங்கேரி நாட்டுப்பண்** ("**Himnusz**" (; English: ) என்பது அங்கேரியின் தேசிய கீதம் ஆகும். இது 19 ஆம் நூற்றாண்டில் ஏற்றுக் கொள்ளப்பட்டது, தற்காலத்தில் இப்பாடலின் முதல் பத்திமட்டும் அதிகாரப்பூர்வ விழாக்களில் பாடப்படுகிறது. இப்பாடலானது அங்கேரியின் தேசியக் கவிஞரான ஃபெரேங்க் கோக்சே என்பவரால் 1823இல் இயற்றப்பட்டது. இதன் தற்போதைய அதிகாரப்பூர்வ இசையானது, 1844இல் காதல் பாடல்களின் இசையமைப்பாளரான ஃபெரேங்க் எர்கல் என்பவரால் இசையமைக்கப்பட்டது. இப் பாடலானது தற்காலத்திய தேசிய பிரச்சனைகளை விட கடந்த கால ஆத்திரியப் பேரரசு காலத்துக் குறிப்புகளைக் கொண்டுள்ளது. அங்கேரியின் வரலாற்றை நன்கு அறிந்தவர்களால் மட்டுமே இந்தக் கவிதைத் தொகுப்பின் முழு பொருளை தெளிவாக உணர முடியும்.
## பாடல் வரிகள்
இதன் மூலப்பாடலானது மிக நீளமானது. கால ஓட்டத்தில் இது சுருக்கப்பட்டு முதல் பத்தி மட்டும் பாடப்படுகிறது. அந்த முதல் பத்தி பின்வருமாறு; 

## மேற்கோள்கள்

பகுப்பு:நாட்டுப்பண்கள்
பகுப்பு:அங்கேரி
சூல்பை முறுக்கம்

**சூல்பை முறுக்கம்** அல்லது **சூலக முறுக்கம்** (Ovarian torsion) என்பது சூல்பையானது மற்ற உள்ளுறுப்புகளுடனான இணைப்பில் சற்று முறுக்கிக் காணப்படுதலாகும். இதனால் இரத்த ஓட்டமானது அப்பகுதிக்குக் குறைந்து காணப்படும். இடுப்பெலும்பு அல்லது இடுப்புப் பகுதியின் ஒரு புறத்தில் மட்டும் பொதுவாக வலியேற்படும். பொதுவாக திடீரென வலி ஏற்படும் ஆனால் இது அனைவருக்கும் எப்பொழுதும் ஏற்படுவதில்லை. பிற அறிகுறியாகக் குமட்டலும் ஏற்படும்.   தொற்றுநோய்கள், குருதிப் போக்கு அல்லது மலட்டுத்தன்மை ஆகியவை இதனால் ஏற்படும் சிக்கல்களாகும்.

சூலக நீர்க்கட்டிகள், சூலகம்விரிவடைதல், சூலகக் கட்டிகள், கருத்தரிப்பு,  மகப்பேறுக்கான சிகிச்சைகள், குழந்தைப் பிறப்பைத் தடுக்க கருமுட்டைவரும் குழாயைக் கட்டுதல்  ஆகியவை சூலக முறுக்கத்திற்கான தீவிரக் காரணிகளாகும். யோனிவழி மீயொலிச் சோதனை, குறுக்குவெட்டு வரியோட்டப் படம் ஆகியவை மூலம் நோய் கண்டறியப்படுகிறது. ஆனால் இவையே நோய்க்கண்டறிவதற்கான முற்றிலும் சரியான வழியல்ல.  அறுவை சிகிச்சை மட்டுமே துல்லியமான நோய்க்கண்டறிதல் முறையாகும்.S

அறுவை சிகிச்சை மூலம்  சூல்பை முறுக்கத்தை நீக்கலாம் அல்லது சூல்பையை அதனிடத்தில் சரியாகப் பொருத்தலாம் அல்லது அதனை நீக்கிவிடலாம். நீண்டகாலமாக இது நீடித்தாலும் கூட அடிக்கடி இதனை சரிசெய்துகொள்ளலாம்.  முன்பே கருப்பை முறுக்கமுடையவர்களில் கூட 10% பேர் மட்டுமே இதனால் பாதிக்கப்படும் வாய்ப்புள்ளது.. நோய்க்கண்டறிதலானது ஒப்பீட்டளவில் மிகவும் அரிதாகவே காணப்படுகிறது.  1,00,000 பெண்களில் 6 விழுக்காடு பெண்கள் ஆண்டுதோறும் இதனால் பாதிப்புக்குள்ளாகின்றனர்T. சூல்பை முறுக்கமானது பொதுவாக இனப்பெருக்க வயதுக் காலங்களில் எந்த வயதுப் பெண்களுக்கு வேண்டுமானாலும் இது நிகழக்கூடும்..
.

## நோய் அறிகுறிகள்
சூல்பை முறுக்கம் உள்ள நோயாளிகளுக்கு வழக்கமாக, கீழ் அடிவயிற்றில் ஒருபக்கமாக திடீரென கடுமையான வலி தோன்றும். 70% பேருக்கு இவ்வலியுடன் குமட்டலும் வாந்தியும் ஏற்படும்.
## நோய்க்கூறு உடலியல்
சூலகத்தின் அதிக வளர்ச்சியானது  அதன் முறுக்கத்துடன் தொடர்புடையது. இனப்பெருக்க வயதில் உடற்கூறியல் முனையங்களின் வளர்ச்சி இச்சுழற்சிக்கான ஆபத்தான காரணியாகும். முறுக்கத்திற்கான பொதுவான காரணி சூலகத்தில்  சூலகக்கட்டிகளால் ஏற்படும் பாதிப்பாகும். சூலக முறுக்கத்தினால் பால்லோப்பியன் குழாயும் அதனோடு சுற்றிப் படர்ந்து பரவியுள்ள கருப்பைத் தசைநார்களும் முறுக்கியபடி காணப்படும்.சில அரிதான நேரங்களில் இத்தசை நார்கள் சூலகத்துடன் 80 விழுக்காடு வலப்பக்கமாகச் சற்று மேலோங்கிக் காணப்படும்.

## நோய்க் கண்டறிதல் s
சூலக முறுக்கத்தைத் துல்லியமாகக் கண்டறிதல் கடினமானதாகும்.  நோயைக் கண்டறிவதற்கு முன் அறுவை சிகிச்சை செய்யப்படுகிறது. மகப்பேறியல் மற்றும் பெண் மருத்துவயியல் ஆய்வு ஒன்றில் முன் அறுவை சிகிச்சை செய்து நோய்க்கண்டறியும் முறையில் 46% பெண்களுக்கு மட்டுமே சூலக முறுக்கம் இருப்பது கண்டறியப்பட்டது.

## மேற்கோள்கள்

பகுப்பு:உடற்கூற்றியல் நிலை
பகுப்பு:நோய்கள்
பகுப்பு:சூல்பை நோய்கள்
பகுப்பு:மகளிர் மருத்துவவியல்
பகுப்பு:மகளிர் நலம்
லியாவோ அரசமரபு

**லியாவோ அரசமரபு** (; கிதான் மொழி: *மோஸ் ஜயேலுட்*; ), அல்லது **லியாவோ பேரரசு** அல்லது அதிகாரப்பூர்வமாக **பெரிய லியாவோ** () அல்லது **கிதான் மாநிலம்** (கிதான்: *மோஸ் டியாவு-ட் கிடை ஹுல்ட்சி குர்*), என்பது கிழக்கு ஆசியாவில் இருந்த ஒரு பேரரசு ஆகும். இது 907 முதல் 1125 வரை நீடித்தது. இதன் பகுதிகள் தற்கால மங்கோலியா மற்றும் உருசிய தூரக் கிழக்கு, மஞ்சூரியா, வடக்கு சீனா ஆகியவற்றின் பகுதிகளில் தற்போது அமைந்துள்ளது.

## உசாத்துணை
கஷ்கர்

**கஷ்கர்** அல்லது அதிகாரப்பூர்வமாக **கஷி** என்பது சீன மக்கள் குடியரசின் சிஞ்சியாங் மாகாணத்தில் உள்ள ஒரு பாலைவனச்சோலை நகரம் ஆகும். சீனாவின் தொலைதூர மேற்கில் காணப்படும் நகரங்களில் இதுவும் ஒன்றாகும். இது ஆப்கானித்தான், கிர்கிசுத்தான், பாக்கித்தான் மற்றும் தஜிகிஸ்தான் நாடுகளின் எல்லையில் அமைந்துள்ளது. இதன் மக்கள் தொகை 500,000க்கும் அதிகமாக உள்ளது. இது பட்டுப் பாதையில் சீனா, மத்திய கிழக்கு மற்றும் ஐரோப்பாவுக்கு நடுவில் 2,000 ஆண்டுகளுக்கு மேலாக ஒரு வணிக இடமாகவும் முக்கிய நகரமாகவும் இருந்து வருகிறது.

## உசாத்துணை

பகுப்பு:சீனாவின் சிறப்பு நிர்வாகப் பகுதிகள்
அரசு மேல்நிலைப் பள்ளி கடுக்காய் வலசை

**கடுக்காய் வலசை அரசு மேல்நிலைப் பள்ளி** (*Govt.Hr.Sec school, Kadukkaivalasai*) இந்தியாவின் தமிழ்நாடு மாநிலம் இராமநாதபுரம் மாவட்டத்தில் சேர்வைகாரன் ஊரணிக்கு அருகில் கடுக்காய்வலசை கிராமத்தில் அமைந்துள்ளது. கடுக்காய்வலசை கிராமம் மண்டபம் ஒன்றியம் மானாங்குடி ஊராட்சிக்கு உட்பட்டதாகும். இராமநாதபுர மாவட்டத்தில் தோன்றிய பழமையான பள்ளிகளில் கடுக்காய் வலசை அரசு மேல்நிலைப் பள்ளியும் ஒன்றாகும்.

ஆறாம் வகுப்பு முதல் பன்னிரண்டாம் வகுப்பு வரையிலான மாணவ மாணவிகள் பள்ளியில் கல்வி கற்க வருகின்றனர். வணிகவியல், கணிதவியல், கணிணி அறிவியல், அறிவியல் ஆகிய பாடங்களில் மேல்நிலைக் கல்வி மாணவர்களுக்கு கற்பிக்கப்படுகின்றன. இரெகுநாதபுரம், பிரப்பன் வலசை, சேர்வைகாரன் ஊரணி போன்ற சுற்றுப்புற கிராமங்களிலிருந்து  வரும் மாணவர்கள் தங்கி படிக்கும் வகையில் மாணவ, மாணவியர் தங்குவதற்கு தனித்தனி விடுதி வசதிகள் ஏற்பாடு செய்யப்பட்டுள்ளன. 

## மேற்கோள்கள்

பகுப்பு:இராமநாதபுரம் மாவட்டத்திலுள்ள அரசுப் பள்ளிகள்
குவாரசமியா

**குவாரசம்** அல்லது **கோரசமியா** என்பது மேற்கு நடு ஆசியாவில் ஆமூ தாரியா ஆற்றுக் கழிமுகத்தில் இருக்கும் ஒரு பெரிய பாலைவனச் சோலை பகுதி ஆகும். இதன் வடக்கில் (முன்னாள்) ஏரல் கடலும், கிழக்கில் கிசில்கும் பாலைவனமும், தெற்கில் காராகும் பாலைவனமும் மற்றும் மேற்கில் உசுதையுர்து பீடபூமியும் அமைந்துள்ளன. இது ஈரானிய குவாரசமிய நாகரிகத்தின் மையம் ஆகும். பாரசீகப் பேரரசு போன்ற தொடர்ச்சியான பேரரசுகள் இங்கே அமைந்திருந்தன. அவற்றின் தலைநகரங்களான கத், குர்கஞ்ச் (தற்கால கொன்யே-ஊர்கஞ்ச்) மற்றும் கிவா (16ஆம் நூற்றாண்டில் இருந்து) இப்பகுதியில் அமைந்திருந்தன. இந்நாளில் கவரசமின் பகுதிகள் உசுபெக்கிசுத்தான் மற்றும் துருக்மெனிஸ்தான் ஆகிய நாடுகளின் பகுதிகளாக உள்ளன.

## உசாத்துணை

பகுப்பு:ஆசியாவின் முன்னாள் நாடுகள்
குவாரசமிய அரசமரபு

**குவாரசமிய அரசமரபு** (; அல்லது **அனுஸ்டெஜின் அரசமரபு** என்பது ஒரு பாரசீக சன்னி இசுலாம் அரசமரபு ஆகும். இது துருக்கிய அடிமைகளில் இருந்து தோன்றியது. இந்த அரசமரபு உயர் நடுக்காலத்தில் நடு ஆசியா மற்றும் ஈரானின் பெரும் பகுதிகளை ஆண்டது. தோராயமாக 1077 முதல் 1231 வரை ஆண்டது. முதலில் இவர்கள் செல்ஜுக்குகள் மற்றும் காரா கிதான்களுக்குக் கப்பம் கட்டுபவர்களாக இருந்தனர். பின்னர் சுதந்திரமாகச் செயல்பட்டனர். 13ம் நூற்றாண்டில் மங்கோலியர்களின் குவாரசமியப் படையெடுப்பு வரை இவ்வாறு செயல்பட்டனர்.

இந்த அரசமரபு தளபதி அனுஷ்டிஜின் கர்ச்சாயால் தொடங்கப்பட்டது. இவர் செல்ஜுக் சுல்தான்களின் முன்னாள் துருக்கிய அடிமை ஆவார். இவர் குவாரசமியாவின் ஆளுநராக நியமிக்கப்பட்டிருந்தார். இவரின் மகன் முதலாம் குத்ப் அத்-தின் முஹம்மத் இவரது பரம்பரையில் வந்த குவாரசமியாவின் முதல் ஷா ஆவார்.

## உசாத்துணை


பகுப்பு:ஆசியாவின் முன்னாள் பேரரசுகள்
ஷா (பட்டம்)

**ஷா** (*Shah*, ; ) என்பது பேரரசர்கள், அரசர்கள், இளவரசர்கள் மற்றும் ஈரானின் (வரலாற்று ரீதியாக பாரசீகம்) பிரபுக்களுக்கு வழங்கப்பட்ட ஒரு பட்டம் ஆகும். ஷிர்வனின் (டிரான்ஸ்காக்கேசியாவின் ஈரானிய வரலாற்றுப் பகுதி) அரசர்களும் இப்பட்டத்தைப் பயன்படுத்தினர். அவர்கள் ஷிர்வன்ஷாக்கள் என்று அழைக்கப்பட்டனர். இப்பட்டத்தை உதுமானியப் பேரரசின் ஆட்சியாளர்கள் மற்றும் வழித்தோன்றல்கள், இந்தியத் துணைக் கண்டத்தின் முகலாயப் பேரரசர்கள், வங்காள சுல்தானகம் மற்றும் ஆப்கானித்தான் நாட்டவரும் பயன்படுத்தினர். ஈரானில் (பாரசீகம் மற்றும் பெரிய பாரசீகம்) இப்பட்டம் தொடர்ந்து பயன்படுத்தப்பட்டது.

## மேற்கோள்கள்

பகுப்பு:ஆசிய அரசுத்தலைவர்கள்
மதகடிப்பட்டு

**மதகடிப்பட்டு** (Madagadipet), இந்தியாவின், புதுச்சேரி ஒன்றியப் பிரதேசத்திலுள்ள ஒரு கிராமமாகும். இது வில்லியனூர் வட்டம் மற்றும் மண்ணாடிப்பட்டு கொம்யூனுக்கு உட்பட்ட ஒரு கிராமமாகும். இக்கிராமானது தமிழ்நாடு மாநிலத்தின் எல்லைப் பகுதியாகும்.

## மக்கட் தொகை
2011 ஆம் ஆண்டு மக்கள் தொகை கணக்கெடுப்பின் படி, இக்கிராமத்தில் 1709 குடும்பங்கள் உள்ளன. இங்கு மொத்தம் மக்கள் தொகை 7253 ஆகும். இதில் ஆண்கள் 3608 மற்றும் பெண்கள் 3645 ஆகும்.

## போக்குவரத்து
இது புதுச்சேரி மற்றும் விழுப்புரத்திற்கு நடுவே உள்ளது. இங்கிருந்து விழுப்புரம் 16 கி.மீ தொலைவிலும், புதுச்சேரி 24 கி.மீ தொலைவிலும் உள்ளது. இதன் அருகில் உள்ள விமான நிலையம், புதுச்சேரி விமான நிலையம் (25 கி.மீ) ஆகும்.

## கல்வி நிலையங்கள்
* சிறீ மணக்குள விநாயகர் பொறியியல் கல்லூரி, மதகடிப்பட்டு, புதுச்சேரி
* சிறீ மணக்குள விநாயகர் மருத்துவக் கல்லூரி மற்றும் ஆராய்ச்சி நிறுவனம், மதகடிப்பட்டு, புதுச்சேரி
* சிறீ மணக்குள விநாயகர் தொழிற்நுட்பக் கல்லூரி, மதகடிப்பட்டு, புதுச்சேரி
* சிறீ மணக்குள விநாயகர் செவிலியர் கல்லூரி, மதகடிப்பட்டு, புதுச்சேரி
* வெங்கடேசுவரா கல்வியல் கல்லூரி, மதகடிப்பட்டு, புதுச்சேரி

## வார சந்தை

இக்கிராமத்தில் ஒவ்வொறு செவ்வாய்கிழமை அன்று வார சந்தை நடைபெறுகிறது.

## மேற்கோள்கள்

பகுப்பு:புதுச்சேரி மாவட்டத்திலுள்ள ஊர்களும் நகரங்களும்
பகுப்பு:புதுச்சேரி மாவட்டம்
வணிக வண்டி

ஒரு **ஒட்டக தொடர் வண்டி** அல்லது **வணிக வண்டி** என்பது தொடர்ச்சியாக ஒட்டகங்கள் மூலம் பயணிகள் மற்றும்/அல்லது பொருட்களை அடிக்கடி அல்லது எப்போதாவது ஒரு இடத்தில் இருந்து மற்றொரு இடத்திற்கு எடுத்துச் செல்லப் பயன்படுவதாகும். ஒட்டகங்கள் எப்போதாவது தான் மனிதர்களின் நடக்கும் வேகத்தை விட வேகமாகப் பயணிக்கின்றன. எனினும் அவை கடினமான சூழ்நிலைகளைத் தாங்கக்கூடியவை. இதன் காரணமாக தகவல் தொடர்பிற்கும் வணிகத்திற்கும் வட ஆப்பிரிக்கா மற்றும் அரேபியப் பாலைவனங்களில் ஒட்டகங்கள் நூற்றாண்டுகளாகப் பயன்படுத்தப்பட்டு வருகின்றன. ஒட்டகத் தொடர் வண்டிகள் உலகம் முழுவதும் பிற பகுதிகளிலும் மிகக்குறைந்த அளவில் பயன்படுத்தப்படுகின்றன. 20ம் நூற்றாண்டில் இருந்து இவற்றிற்குப் பதிலாக பெரும்பாலும் இயந்திர வண்டிகள் அல்லது வானூர்திகள் பயன்படுத்தப்பட்டு வருகின்றன.

## உசாத்துணை

பகுப்பு:வணிகம்
பகுப்பு:பண்டைய வணிகப் பாதைகள்
பகுப்பு:ஒட்டகங்கள்
இனல்சுக்

**இனல்சுக்** (இறப்பு 1219) என்பவர் 13ஆம் நூற்றாண்டில் இருந்த குவாரசமியப் பேரரசின் ஒற்றார் நகரின் ஆளுநர் ஆவார். செங்கிஸ் கானின் வெற்றிகரமான மற்றும் பேரழிவை ஏற்படுத்திய குவாரசமியப் பேரரசு மீதான மங்கோலியப் படையெடுப்பை தூண்டியதற்கு உதவிகரமாக இருந்ததற்காக இவர் முக்கியமாக அறியப்படுகிறார்.

இவர் குவாரசமியாச் சுல்தான் இரண்டாம் முஹம்மத்தின் மாமா ஆவார். இவரது பெயருக்கு இவரது தாய் மொழியான துருக்கிய மொழியில் "சிறிய இனல்" என்று பொருள். இவர் ஹயர் கான் என்ற பட்டம் பெற்றிருந்தார்.

1218இல் வணிக வண்டிகளுடன் 450 மங்கோலியர்கள் ஒற்றார் நகரை அடைந்தனர். இவர்களில் செங்கிஸ் கானின் ஒரு தூதுவரும் அடங்குவார். இனல்சுக் அவர்களை மங்கோலிய ஒற்றர்கள் என்று குற்றம் சாட்டிக் கைது செய்தார்.

## மேற்கோள்கள்

பகுப்பு:1219 இறப்புகள்
யு டர்ன் (2018 திரைப்படம்)

**யு டர்ன்** (U Turn) என்பது 2018 ஆம் ஆண்டு வெளியான ஓர் இந்தியத் திகில் திரைப்படம் ஆகும். இத்திரைப்படமானது தமிழ் மற்றும் தெலுங்கு மொழிகளில் வெளியிடப்பட்டது. இத்திரைப்படத்தை பவன் குமார் எழுதி, இயக்கி ஶ்ரீனிவாச சித்தூரி மற்றும் இராம்பாபு பண்டாரு ஆகியோர் தயாரித்துள்ளனர். இத்திரைப்படத்தில் சமந்தா மற்றும் ஆதி முக்கியக் கதாபாத்திரத்தில் நடித்துள்ளனர். இந்தத் திரைப்படம் 2016 ஆம் ஆண்டின் கன்னட மொழித் திரைப்படமான யு டர்ன் (U Turn) என்ற படத்தின் மறு தயாரிப்புப் படமாகும். பூர்ணசந்திர தேஜஷ்லி, அனிருத் ரவிச்சந்திரன் ஆகியோரால் இயற்றப்பட்ட இசை மற்றும் நிகேட் பூமிரெட்டியின் ஒளிப்பதிவு ஆகியவற்றை உள்ளடக்கி, இத்திரைப்படம் செப்டம்பர் 13, 2018 அன்று வெளியானது.

## நடிகர்கள்

* சமந்தா - ரட்சனா
* ஆதி - நாயக்
* ராகுல் ரவீந்திரன் - ஆதித்யா
* பூமிகா சாவ்லா - மாயா
* இரவி பிரகாஷ் - பிரபா
* நரேன் - ரித்திஸ்
* நரேன் - சந்திர சேகர்
* கீதா இரவிசங்கர்
* ஆஷிஷ் வித்யார்த்தி - இரகு

## கதைச் சுறுக்கம்
ஒரு பத்திரிகை நிருபரான ரட்சனா (சமந்தா) மேம்பாலம் ஒன்றில் நடக்கும் விபத்து குறித்து கதை எழுதும் முயற்சியில் ஈடுபடுகிறார். அந்த மேம்பாலத்தில் சாலைக்கு நடுவே இருக்கும் தடுப்பு கற்களை சில இருசக்கர வாகன ஓட்டிகள் அகற்றிவிட்டு விதிமுயை மீறி யு டர்ன் எடுத்துச் செல்கிறார்கள். அப்படி யு டர்ன் எடுத்துச் செல்லும் வாகன ஓட்டிகளை பேட்டி எடுக்க நினைக்கும் ரட்சனா, அந்த சாலை ஓரத்தில் இருக்கும் பிச்சைக்காரர் ஒருவரிடம், சாலை தடுப்பு கற்களை அகற்றும் நபர்களது இருசக்கர வண்டி எண்ணை குறித்து கொடுக்குமாறும், அதற்கு பணம் தருவதாகவும் கூற, அவரும் ரட்சனாவுக்கு விதிமுறையை மீறி யு டர்ன் எடுத்துச் செல்லும் இருசக்கர வாகன ஓட்டிகளின் வண்டி எண்ணை குறித்துக் கொடுக்கிறார். அதை வைத்து ஆர். டி. ஓ அலுவலகம் மூலம் அவர்களது விலாசத்தை பெறும் ரட்சனா, அவர்களில் ஒருவரை பேட்டி எடுக்க அவரது வீட்டுக்கு செல்லும் போது, வீடு பூட்டப்பட்டு இருப்பதால் திரும்ப வந்துவிடுகிறார். அதே நாள் இரவு ரட்சனா சந்திக்க சென்றவர் மர்மமான முறையில் இறக்க, காவல்துறை ரட்சனா மீது சந்தேகப்படுகிறது. காவல்துறை ரட்சனாவை விசாரணைச் செய்கிறது, ரட்சனாவோ தனக்கும் இதற்கும் சம்மந்தம் இல்லை என்று கூறுவதோடு, தான் அந்த நபரை எதற்காக சந்தித்தேன், என்ற காரணத்தை கூறி, அவரைப் போல மேலும் பத்து பேருடைய விலாசமும் தன்னிடம் இருப்பதாக கூறி அதை காவல்துறை அதிகாரியான நாயக்கிடம் (ஆதி) காண்பிக்கிறார். அந்த விலாசங்களை நாயக் ஆய்வு செய்ய, அவர்கள் அனைவரும் உயிரிழந்து விட்ட தகவல் தெரிய வருகிறது. ஒட்டு மொத்த காவல்துறையும் அதிர்ச்சியடைந்தாலும், மேலதிகாரி இந்த வழக்கை தொட வேண்டாம் என்று நாயக்கிற்கு உத்தரவுபோடுவதால் அவரால் சட்டப்படி எதுவும் செய்ய முடியாமல் போகிறது. இதற்கிடையே, மேம்பாலத்தில் மீண்டும் இரண்டு நபர்கள் சாலை தடுப்பு கற்களை அகற்றிவிட்டு விதிமுறையை மீறி யு டர்ன் எடுத்துச் செல்ல, அவர்களை காப்பாற்ற நினைக்கும் ரட்சனா, நாயக்கிடம் உதவி கேட்கிறார், அவரும் அந்த இரண்டு பேரை சிறையில் அடைத்து வைக்கிறார். ஆனால், அந்த இரண்டு நபரும் சிறைக்குள்ளயே இறந்து போக, நாயக் பணி இடை நீக்கம் செய்யப்படுகிறார். என்னதான் நடந்தாலும், அந்த மேம்பாலத்தின் ரகசியத்தை அறிய வேண்டும் என்பதற்காக ரட்சனாவே, மேம்பால சாலை தடுப்பு கற்களை அகற்றிவிட்டு விதிமுறையை மீறி யு டர்ன் எடுத்துச் செல்ல, அவர் மரணம் அடைந்தாரா? அல்லது மேம்பாலத்தின் ரகசியத்தை கண்டுபிடித்தாரா? என்பதே இப்படத்தின் கதையாகும்.

## வெளியீடு
இத்திரைப்படமானது விநாயக சதுர்த்தி நாளான செப்டம்பர் 13, 2018 அன்று வெளியானது.

## மேற்கோள்கள்

## வெளி இணைப்புகள்
* யு டர்ன் IMBD

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஒற்றார்

**ஒற்றார்** (*Otrar*) அல்லது **உற்றார்** (*Utrar*) (, **ஒத்தீறார்**); அல்லது **பராப்** (*Farab*) என்பது ஒரு நடு ஆசிய பேய்ப் பட்டணம் ஆகும். இது ஒரு காலத்தில் நகரமாக இருந்தது. இது கசகஸ்தான் நாட்டின் வழியாகச் செல்லும் பட்டுப்பாதையில் அமைந்திருந்தது. நடு ஆசியாவின் வரலாற்றில் ஒற்றார் ஒரு முக்கியமான நகரம் ஆகும். நிலையான மற்றும் வேளாண்மை நாகரிகங்களின் எல்லையில் இது அமைந்திருந்தது. ஒரு பாலைவனச் சோலையின் மையமாக அமைந்திருந்தது. இது ஒரு அரசியல் மாவட்டமும் ஆகும். சீனா, ஐரோப்பா, அண்மைக் கிழக்கு மற்றும் மத்திய கிழக்கு, சைபீரியா மற்றும் உரல் பகுதிகளை கசகஸ்தானுடன் இணைக்கும் முக்கியப் புள்ளியாக இது விளங்கியது.

## உசாத்துணை

பகுப்பு:கசக்கஸ்தான்
பேயர்-எம்மெர்லிங்கு இண்டோல் தொகுப்பு வினை

**பேயர்-எம்மெர்லிங்கு இண்டோல் தொகுப்பு வினை** *(Baeyer–Emmerling indole synthesis)* என்பது இண்டோலை தயாரிக்க உதவும் ஒரு முறையாகும். பதிலீடு செய்யப்பட்ட ஆர்த்தோ-நைட்ரோசின்னமிக் அமிலத்துடன் வலிமையான காரக்கரைசலில் உள்ள இரும்புத்தூளைச் சேர்த்து வினைபுரியச் செய்து இம்முறையில் இண்டோல் தயாரிக்கப்படுகிறது . 1869 ஆம் ஆண்டு அடோல்ப் வோன் பேயரும் அடோல்ப் எம்மெர்லிங்கும் இவ்வினையைக் கண்டறிந்தனர் 

## வினைவழிமுறை

ஆர்த்தோ-நைட்ரோசின்னமிக் அமிலத்துடன் இரும்புத்தூள் வினைபுரியும் போது நைட்ரோ குழு நைட்ரோசொ குழுவாக ஒடுக்கமடைகிறது. நைட்ரசன் அதன் பின்னர் ஆல்க்கீன் சங்கிலியின் மேல் ஒரு மூலக்கூறு நீரை இழந்து ஒரு கார்பனுடன் ஒடுக்கமடைந்து வளையமாகிறது. கிறது. கார்பாக்சில் நீக்கம் ஏற்பட்டு இண்டோல் உருவாகிறது.

## இதையும் காண்க
* பேயர் – டிரிவ்சன் கருநீலத் தொகுப்பு வினை.

## மேற்கோள்கள்

பகுப்பு:பெயர் வினைகள்
பகுப்பு:கரிம வேதி வினைகள்
பகுப்பு:இண்டோல் உருவாகும் வினைகள்
மகப்பேறியல்

**மகப்பேறியல் **(Obstetrics)  என்பது  கருத்தரிப்பு, குழந்தை பிறப்பு, குழந்தை பிறப்புக்குப் பின்னரான காலம் ஆகியவற்றைப் பற்றி ஆய்வு செய்யும் ஒரு துறையாகும். மகப்பேறியல் என்பது  மகளிர் நலவியலுடன்(gynecology) தொடர்புடையது. மருத்துவத்தில் சிறப்பாக மகப்பேறியல் மற்றும் மகளிர் நோய் மருத்துவவியல் இரண்டும் அறுவை சிகிச்சைப் பிரிவுவைச் சார்ந்ததாகும்.

## மகப்பேற்றுக்கான பராமரிப்பு
மகப்பேற்றுக்கான பராமரிப்பு என்பது  கருத்தரிப்புக் காலத்தில்  ஏற்படும் பல்வெறு சிக்கல்களை இனங்கான உதவும்.  தொடர்ந்த மருத்துவப்பரிசோதனை மற்றும் மருத்துவ ஆலோசனைகள் ஆகியவையும் இதில் அடங்கும். 

Image:Ultrasound_image_of_a_fetus.jpg|3D ultrasound of  fetus (about 14 weeks gestational age)
Image:Sucking his thumb and waving.jpg|Fetus at 17 weeks
Image:3dultrasound 20 weeks.jpg|Fetus at 20 weeks


#### முதல் மூன்று மாதங்கள்
* முழுமையான குருதி அணுக்கள் சோதனை (CBC)
* குருதி வகை
* பிறந்த குழந்தைகளில் குருதிச் சிவப்பணு சிதைவு நோய் தாக்கத்தை அறிய பிறபொருளெதிரி கண்டறிதல்
** ஆர்எச் குருதி நோய் இருப்பின் 28 வாரங்கள் நோய்த்தடுப்பு சிகிச்சையளித்தல். 
* சிலபிசு நோய் அடையாளம் காணல் ரேபிட் பிளாஸ்மா ரேஜின் 
* ரூபெல்லா பிறபொருளெதிரி அடையாளம் காணல்
* மஞ்சள் காமாலை சோதனை
* கொணோறியா, கிளமிடியா சோதனை
* காசநோய்க்கான சோதனை
* பாப் சோதனை
* சிறுநீர்ப்பரிசோதனை
* எச்.ஐ.வி பரிசோதனை
ஆகியவை

## மேற்கோள்கள்

பகுப்பு:மகளிர் நலம்
பகுப்பு:மகப்பேறியல்
ஐதரோபோரசைட்டு

**ஐதரோபோரசைட்டு** *(Hydroboracite)* என்பது CaMgB6O8(OH)6•3H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச்  சேர்மமாகும். மக்னீசியம் மற்றும் கால்சியத்தின் நீரேற்று போரேட்டுக் கனிமமாக இக்கனிமம் வகைப்படுத்தப்படுகிறது. 1834 ஆம் ஆண்டு கசகிசுத்தான் நாட்டிலுள்ள அட்டைராவ் மாகாணத்தில் இக்கனிமம் கண்டுபிடிக்கப்பட்டது. சிறுபான்மை போரேட்டு தாதுவைக் கொண்ட கனிமமாக இக்கனிமம் கருதப்படுகிறது. Hbo 

## மேற்கோள்கள்


*Webmineral
*Mindat

பகுப்பு:கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:இனோபோரேட்டுகள்
பத்மனாபபுரம் சரஸ்வதியம்மன் கோயில்

**பத்மனாபபுரம் சரஸ்வதியம்மன் கோயில்** என்பது தமிழ்நாட்டில் கன்னியாகுமரி மாவட்டம், பத்மநாபபுரம் அரண்மனை வளாகத்தில் உப்பரிகை மாளிகைக்கு அருகில் அமைந்துள்ள ஒரு அம்மன் கோயிலாகும்.

## வரலாறு
இக்கோயில் உள்ள சரஸ்வதியம்மனின் சிலையானது, கம்பரால் சேர மன்னனுக்குப் பரிசாகக் கொடுக்கப்பட்டதாக நம்பப்படுகிறது.  அக்கால திருவிதாங்கூர் அரசால், பத்மநாபபுரம் அரண்மனை தேவராக்கெட்டில் ஒரு சிறுகோயில் எழுப்பப்பட்டு சரஸ்வதி சிலை நிறுவப்பட்டது. இந்தக் கோயிலின் சிறப்பு இங்குள்ள மூலவரே உற்சவராகவும்  சகட விக்கிரகமாகவே திகழ்வதுவே. இந்த அம்மன் விக்கிரகம் நவராத்திரிக்கு திருவனந்தபுரத்துக்கு எடுத்துச் செல்லப்படும்போது. கோயிலில் சாளக்கிராமம் வைத்து பூஜை நடத்தப்படும். இவ்வாறு அம்மன் நிலையாக பிரதிஷ்டை செய்யப்படாமல் இருப்பதால் சகட விக்கிரகம் எனப்படுகிறது. 
## அமைப்பு
கோயில் கருவறையில் அம்மன் வீற்றிருக்கும் பீடத்தின் இருபுறமும் நரசிம்மமூர்த்தி, வேதவியாசர் சிலைகள் உள்ளன. கருவறையின் வெளியே உட்பிரகாரத்தின் தென்மேற்குப் பகுதியில் உபமூர்த்தியாக மூன்று சிவலிங்கங்கள் முறையே கேரளாவிலுள்ள வைக்கம், ஏற்றுமானுர், கடுதுருத்தி ஆகிய இடங்களிலிருந்து கொண்டு வரப்பட்டு இங்கு ஒரே இடத்தில் நிறுவப்பட்டுள்ளன. கோயிலின் வெளிப்பிரகாரத்தில் அரச மரத்தின் கீழ் விநாயகர், நாகர் போன்ற பரிவாரத் தெய்வங்கள் உள்ளனர்.
## விழாக்கள்
இக்கோயிலில் நவராத்திரி விழா முக்கிய திருவிழாவாக நடைபெறுகிறது.  நவராத்திரி நாட்களில் திருவிதாங்கூர் மன்னர்கள் இந்த அம்மனை வழிபட்டு வந்தனர். 1834ஆம் ஆண்டிலிருந்து பத்மநாபபுரம் அரண்மனை வளாகத்தில் நவராத்திரி விழா சிறப்பாகக் கொண்டாடப்பட்டு வந்தற்கான ஆவணங்கள் உள்ளன. திருவாங்கூர் நாட்டின் தலைநகரானது சுவாதித் திருநாள் மகாராஜாவின் ஆட்சி காலத்தில் பத்மநாபபுரத்திலிருந்து  திருவனந்தபுரத்துக்கு மாற்றப்பட்டது. இதன் பிறகு   1840ஆம் ஆண்டு முதல் நவராத்திரி விழாவுக்கு சரஸ்வதியம்மனை ஊர்வலமாக திருவனந்தபுரத்துக்கு எடுத்துச் செல்வது வழக்கமாக உள்ளது.
## மேற்கோள்கள்

பகுப்பு:கன்னியாகுமரி மாவட்டத்திலுள்ள அம்மன் கோயில்கள்
தர்மராஜிக தூபி

[thumb| தருமராசிக [தூபிகளும், விகாரைகளும்]]
[thumb|சிதைந்த பௌத்த சிற்பகளுடன் கூடிய [விகாரை]]
thumb|தருமராசிக தூபியை சுற்றியுள்ள சிதைந்த பல விகாரைகள்

**தருமராசிக தூபி** (*Dharmarajika Stupa*) இதனை **தட்சசீலம் பெரிய தூபி** என்றும் அழைப்பர். மௌரியப் பேரரசர் அசோகர் ஆட்சிக் காலத்தில் கிமு 3-ஆம் நூற்றாண்டில், கௌதம புத்தரின் எரியூட்டப்பட்ட உடலிருந்து கிடைத்த சில எலும்புகள் மற்றும் சாம்பலின் ஒரு பகுதியைக் கொண்டு முதலில் தருமராசிக தூபி நிறுவப்பட்டது.  கிபி 2-ஆம் நூற்றாண்டில் குசான் பேரரசு காலத்தில் தருமராசிக தூபியை  மறுசீரமைத்து பல பெரிய விகாரைகளுடன் நிறுவப்பட்டது. கிபி 5-ஆம் நுற்றாண்டில் எத்தலைட்டுகளின் மன்னர் மிகிரகுலன் ஆட்சிக் காலத்தில் தருமராசிக தூபி முற்றிலும் சிதைக்கப்பட்டது.

இப்பௌத்த தூபி பாக்கித்தான் நாட்டின் பஞ்சாப் மாகணத்தின், தட்சசீலத்தில் உள்ளது. 1980ல் இயுனெசுகோ நிறுவனம், தருமராசிக தூபியை உலகப் பாரம்பரியக் களங்களில் ஒன்றாக அறிவித்ததுள்ளது. இப்பகுதி இசுலாமியமயமான போது, தருமராசிக தூபி மேலும் சிதைக்கப்பட்டது.

சான் மார்சல் எனும் பிரித்தானிய தொல்லியல் ஆய்வாளர், 1913ல் சிதைந்திருந்த தருமராசிக தூபியை அகழ்வாய்வு செய்து பல தொல்பொருட்களை கண்டெடுத்தார்.

[thumb| தருமராசிக தூபியின் [விகாரையில் சிதைந்த பௌத்த நினைவுச் சின்னகள்]]

[thumb|முக்கியத் தூபியைச் சுற்றியுள்ள சிதைந்த [விகாரைகள்]]

## தூபியின் நினைவுச் சின்னங்கள்
### புத்தரின் எலும்புகள்
தர்மராஜிக தூபியின் தொல்லியல் களத்தில் கிடைத்த புகழ் பெற்ற புத்தரின் இரண்டு எலும்புத் துண்டுகள் மற்றும் அபூர்வமான பௌத்த நினைவுச் சின்னங்களை பௌத்தர்களின் வழிபாட்டிற்காக ஒரு மாத காலத்திற்கு, 2016ல் இலங்கைக்கு அனுப்பப்பட்டது.

## படக்காட்சிகள்

படிமம்:Dharmarajika Stupa plan.jpg|தர்மராஜிக தூபியின் வரைபடம்
படிமம்:Dharmarajika stupa and monastery c by Usman Ghani.jpg
படிமம்:Dharmarajika stupa and monastery g by Usman Ghani.jpg
படிமம்:Dharmarajika stupa and monastery d by Usman Ghani.jpg
படிமம்:Dharmarajika stupa and monastery i by Usman Ghani.jpg
படிமம்:((By @ibnAzhar))0DharmaRajika Stupa-Taxila-Pakistan (74).JPG
படிமம்:Let's see Taxila 053.jpg
படிமம்:Taxila1.jpg
படிமம்:ZoilosIICoin.JPG|தர்மராஜிக தூபி அகழவாய்வில் கண்டெடுத்த இந்தோ கிரேக்கர்களின் நாணயங்கள்
படிமம்:Dharmarajika Stupa sculptures.jpg|தர்மராஜிக தூபியின் சிற்பங்கள்
Dharmarajika Stupa Indo-Corinthian pillaster.jpg|இந்தோ கொரிந்தியன் பாணி நிறுவப்பட்ட தூபியின் தூண்கள்
Dharmarajika Stupa stucco heads.jpg|சிற்பங்களின் தலைகள்


## இதனையும் காண்க
* தட்சசீலம்
* பௌத்த தொல்லியற்களங்கள்

## அடிக்குறிப்புகள்




## வெளி இணைப்புகள்
*தர்மராஜிக தூபி
* தர்மராஜிக தூபி - காணொளி
*தர்மராஜிக தூபி - காணொளி

பகுப்பு:பௌத்த யாத்திரைத் தலங்கள்
பகுப்பு:பௌத்த கட்டிடங்கள்
பகுப்பு:பௌத்த நினைவுச் சின்னங்கள்
பகுப்பு:பாக்கித்தானில் உள்ள உலகப் பாரம்பரியக் களங்கள்
பகுப்பு:பாகிசுத்தானில் உள்ள தொல்லியல் களங்கள்
பகுப்பு:மௌரியப் பேரரசு
பகுப்பு:பஞ்சாப் (பாகிஸ்தான்)
பகுப்பு:பாகிஸ்தானில் உள்ள பௌத்த கட்டிடங்கள்
புதையல்

thumb|ஹோவர்ட் பைல் பைரேட்ஸ் புத்தகத்தில், ஒரு கடற்கொளையரின் புதையல்  சித்தரிப்பு.
**புதையல்** ( **buried treasure**) என்பது கடற்கொள்ளையர்கள் மற்றும் சட்டவிரோதச் செயல்களைச் செய்யும் மக்களின் நம்பிக்கையின் ஒரு முக்கிய அம்சமாகும்.  பிரபலமான கருத்தாக்கத்தின் படி, அரசர்கள்,  செல்வந்தர்கள், கொள்ளையர்கள் போன்றோர்  யாருக்கும் தெரியாத தொலைதூர இடத்தில் தங்கள் விலை மதிப்புமிக்க செல்வத்தை புதைத்து வைப்பார்கள். பின்னர் அவர்கள் மீண்டும் அதை எடுப்பதற்காக, பெரும்பாலும் புதையல் வரைபடங்களைப் பயன்படுத்துவர்.

## கடற்கொள்ளையர் புதையல்கள்
வலது
உண்மையில், பொக்கிஷங்களை கடற்கொள்ளையர்கள் புதைத்து வைப்பது என்பது மிக அரிதான செயலாகும்:  இவ்வாறு பொக்கிசங்களைப் புதையலாக புதைத்துவைத்திருந்த ஒரே கடற்கொள்ளையன் பைரேட் வில்லியம் கிட் ஆவார். 
## இந்தியாவில் புதையல்
இந்தியாவில் குறிப்பிட்ட சில கோட்டைகள், கோயில்கள் போன்ற இடங்களில் புதையல்களை மன்னர்கள் புதைத்து வைத்திருப்பதாக நம்புபவர்கள் உள்ளனர். அவர்கள் பாழடைந்த அளரவமற்ற கோயில் போன்ற இடங்களில் புதையலுக்காக இரவு நேரங்களில் ஆழமான குழிகளை நோன்டி புதையலைத் தேடுவது அவ்வப்போது நடக்கிறது. சிலர் புதையலை பூதம் காப்பதாகவும், அதை எடுக்க பூசைகள் செய்ய வேண்டும் என்றும் அவ்வாறு பூசைகள் செய்து பலியிடுதல் போன்றவற்றையும் செய்கின்றனர்.

இந்திய புதையல் சட்டத்தின்படி மதிப்புடைய எந்தவொரு பொருளும் பூமிக்குள் புதைந்திருந்து அது கண்டுபிடிக்கப்பட்டால் அது “புதையல்” எனப்படும். இச்சட்டத்தின் பிரிவு 4ன் படி ரூ.10/-க்கு மேற்பட்ட மதிப்புடைய எந்தவொரு புதை பொருளும் கண்டறிப்பட்டால், அதைக் கண்டுபிடித்தவர் இது குறித்து முதலில் வட்டாட்சியர் அல்லது கிராம நிர்வாக அதிகாரிக்கு தெரிவிக்க வேண்டும். 
## மேற்கோள்கள்

பகுப்பு:புதையல்கள்
2018 அமிருதசரசு தொடருந்து விபத்து

**அமிருதசரசு தொடருந்து விபத்து** என்பது இந்திய மாநிலம், பஞ்சாப்பிலுள்ள, அமிருதசரசு நகருக்கு அருகே இருப்புப் பாதையில் நின்றுகொண்டிருந்த பொதுமக்கள் மீது தொடருந்து மோதி ஏற்பட்ட விபத்தினைக் குறிக்கும். அக்டோபர் 19, 2018 அன்று நடந்த இந்த விபத்தில் 59 பேர் உயிரிழந்தனர், 100 பேர் காயமடைந்தனர்.

## விபத்து விவரம்
அமிருதசரசு நகருக்கு அருகிலுள்ள ஜோடா படாக் என்னுமிடத்தில் மைதானம் ஒன்றில், தசரா பண்டிகையை 300 பேர் கொண்டாடிக் கொண்டிருந்தனர். இராவணனின் உருவ பொம்மை எரிக்கப்படும் நிகழ்வை பொதுமக்களில் ஒரு பிரிவினர் அருகிலுள்ள இருப்புப் பாதையில் நின்று பார்த்துக் கொண்டிருந்தனர். அப்போது இரு தடங்களிலும் தொடருந்துகள் வந்ததில், ஒரு தொடருந்து பொதுமக்கள் கூட்டத்தின்மீது மோதி 59 பேர் உயிரிழந்தனர். இதில் பெண்களும், குழந்தைகளும் அடங்குவர்.

உருவ பொம்மை எரிக்கப்படும்போது பட்டாசுகள் வெடித்ததில், கூட்டத்தின் ஒரு பகுதியினர் இருப்புப் பாதையை நோக்கி ஓடியதாகவும் அப்போது நெரிசல் ஏற்பட்டது என்பதாகவும் அரசுத் தரப்பு தெரிவித்தது. அப்போது அக்கூட்டத்தின்போது தொடருந்து மோதியதாகவும் தெரிவிக்கப்பட்டது.

## மேற்கோள்கள்

## வெளியிணைப்புகள்

பகுப்பு:இந்தியாவில் தொடருந்து விபத்துகளும் நிகழ்வுகளும்
பகுப்பு:2018 தொடருந்து விபத்துகள்
பகுப்பு:அமிர்தசரஸ் மாவட்டம்
அக்ரோகார்டைட்டு

**அக்ரோகார்டைட்டு** *(Akrochordite)* என்பது (Mn,Mg)4(AsO4)2(OH)4.4H2O என்ற மூலக்கூற்று வாய்ப்பாட்டால் விவரிக்கப்படும் மிகவும் அரிய ஒரு கனிமச் சேர்மமாகும். நீரேறிய ஆர்சனேட்டு கனிமமாக இந்நீரேற்று கனிமம் கருதப்படுகிறது. இயற்கையில் அரிதாகக் காணப்படும் மாங்கனீசு ஆர்சனேட்டுகளின் சிறிய கனிமக்குழு வகையின் பிரதிநிதியாக அக்ரோகார்டைட்டு திகழ்கிறது. இதேபோல இளஞ்சிவப்பு நிறத்தை பெற்று மாங்கனீசு தனிமத்தைக் கொண்டுள்ள பிற மாங்கனீசு ஆர்சனேட்டு கனிமங்களின் பிரதிநிதியாகவும் இது கருதப்படுகிறது. குறிப்பாக பல்லுருத்தோற்ற மாங்கனீசு படிவுகளுடன் அக்ரோகார்டைட்டு தொடர்பு கொண்டுள்ளது .  

பன்னாட்டு கனிமவியலாளர் சங்கம் அக்ரோகார்டைட்டு கனிமத்தை Akr என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:மாங்கனீசு கனிமங்கள்
பகுப்பு:ஆர்சனேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:நான்கு நீரேற்றுக் கனிமங்கள்
சலாலத்தீன் மிங்புர்னு

**சலாலத்தீன் மிங்புர்னு** என்பவர் குவாரசமியப் பேரரசின் கடைசி ஆட்சியாளர் ஆவார். இவர் அனுஷ்டெஜின் அரசமரபைச் சேர்ந்தவர் ஆவார். இந்த அரசமரபு ஒகுஸ் துருக்கிய பழங்குடியினத்தைச் சேர்ந்ததாகும். இவர் இரண்டாம் அலாவுதீன் முகம்மது மற்றும் அவரது துணைவி ஐசிசெக்கின் மூத்த மகன் ஆவார்.

## வாழ்க்கைக் குறிப்பு
1220ல் இவரின் தந்தை இரண்டாம் அலாவுதீன் முகம்மது  செங்கிஸ் கானால் தோற்கடிக்கப்பட்ட போது சலாலத்தீன் மிங்புர்னு ஆட்சிக்கு வந்தார். ஆனால் இவர் தனது தந்தை சூட்டியிருந்த பட்டமான ஷாவைத் தவிர்த்தார். தன்னை சுல்தான் என்று அழைத்துக் கொண்டார்.

## உசாத்துணை

பகுப்பு:1199 பிறப்புகள்
பகுப்பு:1231 இறப்புகள்
இடுக்கி இயக்கம் (இராணுவ உத்தி)

**இடுக்கி இயக்கம்** அல்லது **இரட்டை சுற்றி வளைப்பு** என்பது ஒரு இராணுவ நடவடிக்கை ஆகும். இதில் படைகள் ஒரே நேரத்தில் எதிரிகளின் படை அமைப்பின் இரு பக்கங்களையும் தாக்குகின்றன.

எதிரிப் படைகள் ஒரு இராணுவத்தின் மையத்தை நோக்கி முன்னேறும் போது இந்த இயக்கம் நிகழ்கிறது. அந்நேரத்தில் இராணுவமானது பதில் செயலாக எதிரிப் படையை தன் வெளிப்புறப் படைகள் மூலம் இரு பக்கங்களிலும் சுற்றி வளைக்கிறது.

## உசாத்துணை

பகுப்பு:இராணுவ உத்திகள்
பஞ்சாப் இரயில் விபத்து 2018

பஞ்சாப் மாநிலத்தில் அமிர்தசரசிற்கு அருகில் ஜோடா படாக் பகுதியில் தண்டவாளங்களை ஒட்டிய பகுதியில் 2018 அக்டோபர் 19 ஆம் நாள் இரவு தசரா கொண்டாட்டங்கள் நடந்து கொண்டிருந்த போது ஏராளமான மக்கள் திரண்டிருந்தனர். அதிகமான கூட்டம் காரணமாக, சிலர் தண்டவாளங்களிலும், தண்டவாளங்களை ஒட்டிய நடைமேடைகளிலும் நின்று விழாவைக் கண்டு கொண்டிருந்த போது அந்த நேரத்தில் வந்த தொடர் வண்டியின் எச்சரிக்கை ஒலியைக் கவனிக்காத மக்களை நசுக்கியபடி சென்றது. இவ்விபத்தில் 60 பேர் பலியாகியுள்னர். மேலும் பலர் படுகாயமடைந்துள்ளனர்.

## விபத்து நிகழ்ந்த விதம்
2018 அக்டோபர் 19 அன்று ஜலந்தரிலிருந்து அமிர்தசரசை நோக்கி தொடர் வண்டி வந்து கொண்டிருந்துள்ளது. ஜோதா பதக் எனுமிடத்திற்கருகில் தசரா பண்டிகையின் முக்கிய நிகழ்வான இராவண தகனம் நிகழ்ச்சியைக் காண்பதற்காக பெரும் கூட்டம் அப்பகுதியில் கூடியுள்ளது. இட நெருக்கடி காரணமாக பலர் தண்டவாளத்திலும், இன்னும் சிலர் நடைமேடைகளிலும் நின்று வேடிக்கை பார்த்துள்ளனர். வண்டியின் எச்சரிக்கை ஒலி நிகழ்ச்சியின் போது நடந்த வாண வேடிக்கைகள் மற்றும் வெடி ஓசையின் காரணமாக, தண்டவாளம் மற்றும் நடைமேடையில் நின்றவர்களின் காதுகளில் விழவில்லை. வேகமாக வந்த வண்டி பலரை நசுக்கி விட்டுச் சென்றுள்ளது. 

## மேற்கோள்கள்
 

பகுப்பு:இந்தியாவில் தொடருந்து விபத்துகளும் நிகழ்வுகளும்
பகுப்பு:2018 நிகழ்வுகள்
செயற்கை நிலா

செயற்கை நிலா ஒன்றை 2020 ஆம் ஆண்டிற்குள் உருவாக்க சீனா திட்டமிட்டுள்ளது. மின் சிக்கன நடவடிக்கைக்காகவும், தெருவிளக்குகளுக்கு மாற்றாகவும் சீனா இத்திட்டத்தை முன்னெடுத்து வருகிறது. பொதுவாக, செயற்கைக்கோளே செயற்கை நிலா என்று அழைக்கப்படுவதுண்டு. இத்திட்டத்திற்காக, சிச்சுவான் மாகாணத்தின் தெற்குப் பகுதியில் உள்ள செங்டு நகரில் ஒளிரும் செயற்கைக் கோள் ஒன்றை உருவாக்கி வருகிறது. இந்த செயற்கைக் கோள், 2020 ஆம் ஆண்டில், சிச்சுவானில் உள்ள விண்வெளி மையத்தில் இருந்து விண்ணில் ஏவப்பட உள்ளது. இவ்வாறு உருவாக்கப்படும் செயற்கைக் கோள் நிலாவை விட 8 மடங்கு அதிகம் ஒளிரக்கூடிய சக்தி உடையதாக இருக்கும். இந்த செயற்கைக்கோளால், 50 சதுர கிலோ மீட்டர் பரப்பளவிற்கு வெளிச்சம் கிடைக்கும் எனவும் எதிர்பார்க்கப்படுகிறது. 

## திட்டம்
சீனாவின் இந்த முதலாவது செயற்கைக் கோள் நிலா முயற்சி வெற்றி பெறும் நேர்வில் 2022 ஆம் ஆண்டு வாக்கில், மேலும், மூன்று செயற்கைக் கோள்களை விண்ணில் செலுத்தவும் திட்டமிட்டுள்ளது. இத்திட்டம், தியான் ஃபு நியூ ஏரியா சொசைட்டி எனும் அமைப்பால் செயல்படுத்தப்பட உள்ளது. இந்த அமைப்பின் தலைவராக, வு சுன்ஃபெங் உள்ளார். இந்த மனிதனால் உருவாக்கப்பட்ட நிலா பூமியிலிருந்து 500 கிலோமீட்டர் தொலைவில் உள்ள சுற்றுவட்டப்பாதையில் நிலைநிறுத்தப்படலாம் என எதிர்பார்க்கப்படுகிறது.

## மின் சிக்கனம்
இவ்வாறு நிறுவப்படும் செயற்கைக் கோள்கள் சூரியனிடமிருந்து ஒளியைப் பெற்று பிரதிபலிக்க இருப்பதால் நகர்ப்புறங்களில் தெருவிளக்குகளின் மின்சாரத்திற்காக செலவழிக்கப்படும் தொகையைக் குறைக்க முடியும் என எதிர்பார்க்கப்படுகிறது. செங்டு நகரானது சுமார் 14 மில்லியன் மக்கள் தொகையைக் கொண்ட நகரமாகும். செங்டு நகருக்கு இந்த திட்டத்தின் பயன் கிடைக்கத் தொடங்கி விட்டால் 170 மில்லியன் டாலர்கள் மின்சார செலவு குறையும் என மதிப்பிடப்பட்டுள்ளது. 

## மேற்கோள்கள்

பகுப்பு:செயற்கைக் கோள்கள்
T-1123

**T-1123 **ஒரு கார்பமேட்டை அடிப்படையாகக் கொண்ட அசிட்டைல்சோலினெஸ்டிரேசு வினைக்குறைப்புப் பொருளாகும். 1940 ஆம் ஆண்டில் இது வேதிப்போர்க்கள காரணியாக பயன்படுத்தப்பட்டது அறியப்பட்டுள்ளது. இச்சேர்மம் நான்கிணைய நைட்ரசனில் கொண்டுள்ள மின்சுமையின் காரணமாக, இரத்த மூளைத் தடுப்பினூடாக செல்வதில்லை. இதற்கான நச்சுமுறிவு மருந்தாக அட்ரோபின் அறியப்படுகிறது. T-1123 ஒரு நான்கினைய அம்மோனியம் அயனியாகும். ஒரு டைமெதில் அமீனில் உள்ள நைட்ரசனிற்கு மெட்டா இடத்தில் ஒரு பினைல் கார்பமேட்டு எசுத்தர் இணைக்கப்பட்டுள்ள சேர்மமாகும்.

## மேற்கோள்கள்

பகுப்பு:நான்கிணைய அமோனியம் சேர்மங்கள்
சூல்வலிப்பு

**சூல்வலிப்பு** *(Eclampsia)*  இளம்பேற்றுக் குளிர்காய்ச்சல் உள்ள பெண்களுக்கு ஏற்படும் சூல்வலிப்பும் இழுப்பும் ஆகும். இளம்பேற்றுக் குளிர்காய்ச்சல் என்பது ஒரு கருவுற்றநிலைக் கோளாறு ஆகும். இந்நிலையில் உயர்குருதியழுத்தமும் சிறுநீரில் புரதமிகையும் அமையும்; ஏதாவதொரு உறுப்பில் அல்லது பல உறுப்புகளில் செயலிழப்பும் ஏற்படலாம். இது மகப்பேற்றுக்கு முன்போ மகப்பேற்றின்போதோ அல்லது அதற்குப் பின்போ ஏற்படலாம் . பெரும்பாலும் இது கருவுறலின் இரண்டாம் அரைப்பகுதியில் ஏற்படும். வலிப்புகள் வலிவான சுருங்கி விரியும் தசைத்துடிப்பு வகையினதாகும். இது ஒரு மணித்துளி நேரம் இருக்கும். வலிப்புக்குப் பின் மனமருட்சியோ புலன் மறக்கடிப்போ (coma) ஏற்படும். நுரையீரல் அழற்சி, பெருமூளைக் குருதியொழுக்கு, சிறுநீரகச் செயலிழப்பு, மாரடைப்பு ஆகிய சிக்கல்கள் நேரலாம். சூல்வலிப்பும் இளம்பேற்றுக் குளிர்காய்ச்சலும் பல பேரளவு கருவுற்றநிலை உயர்குருதியழுத்தக் கோளாறுகளின் ஒரு பகுதியாகும்.

இதற்கு மருத்துவமாக, உயர் இடர் வாய்ந்தவர்களுக்கு ஆசுப்ரின் தரப்படும். உணவு குறைவாக உட்கொள்பவர்களுக்கு கால்சிய நிரப்பு மாத்திரைகள் தரப்படும். உயரழுத்தம் வருவதற்கு முன்பு மாத்திரைகள் தரப்படும். கருவுற்றநிலை உடற்பயிற்சிகளும் நலம் தரலாம். மகனீசிய்ம் சல்பேட்டைச் சிரையிலோ தசையிலோ செலுத்துதல் வலிப்புக்கு பாதுகாப்பாக உதவுகிறது. இது வளர்ந்த, வளரும் நாடுகள் அனைத்துக்கும் பொருந்தும். செயற்கை மூச்சுயிர்ப்பும் தேவைப்படலாம். ஐட்ரலாசைன் போன்ற உயர்குருதியழுத்த மருந்துகள் தருதல், அல்குல் வழியாகவோ அறுவையாலோ நெருக்கடி மகப்பேறு நிகழ்த்துதல் இரண்டும் நல்ல தீர்வுகளாக அமையும்.

இளம்பேற்றுக் குளிர்காய்ச்சல் 5%  அளவு மகப்பேறுகளிலும் சூல்வலிப்பு 1.4% அளவு மகப்பேறுகளிலும் ஏற்படுகிறது. நல்ல மருத்துவ ஏந்துள்ளதால், வளர்ந்த நாடுகளில் 2000 மகப்பேறுகளில் ஒன்றில் இறப்பு ஏற்படுகிறது. கருவுறலின்போதான இறப்புகளில் உயர்குருதியழுத்தக் கோளாறு மிகப் பொதுவான காரணமாக அமைகிறது. இவை 2015 ஆம் ஆண்டில் மட்டும்  46,900 இறப்புகள் ஏற்பட்டன. சூல்வலிப்பால் மட்டும் 1% பெண்கள் இறக்கின்றனர். இந்த eclampsia எனும் சொல் மின்னல் எனப் பொருள்படும் கிரேக்கச் சொல்லில் இருந்து பெறப்பட்டதாகும்.  முதன்முதலில் இந்நிலை கி. மு 5 ஆம் நூற்றாண்டில் இப்போக்கிரட்டீசால் விவரிக்கப்பட்டது.

## அறிகுறிகள்

சூல்வலிப்பு என்பது இளம்பேற்றுக் காய்ச்சலின்போது வலிப்புகளைத் தரும் கருவுறல்நிலைக் கோளாறு ஆகும். சூலுற்ற பெண்களுக்கு சூல்வலிப்புக்கு முன்பே உயர்குருதியழுத்தமும் சிறுநீரில் புரதமிகையும் ஏற்படுகின்றன.

* நெடுநேர (நிலைத்த) தலைவலிகள்
* பழுதான பார்வை
* பொலிவான ஒளியச்சம்
* அடிவயிற்று வலி
**தொப்புளுக்கு மேலுள்ள வயிற்று மையத்தில் அதாவது இரைப்பையின் மேற்பகுதியில் 
** வலப்புற விலாக்கூட்டுக் கீழே வலது மேற்காற்பகுதியில் 
* மாறிய மனநிலை மருட்சி
சூல்வலிப்புக்கு முன்னும் பின்னும் மேற்கூறிய அறிகுறிகள் அமையலாம். இந்த நோய்க்குறிகள் ஏதும் உருவாகாமலும் போகலாம்.

பிற பெருமூளை அறிகுறிகளாக, உடனே குமட்டல், வாந்தி, தலைவலி, புரனிக் குருட்டுநிலை ஏற்படலாம். பல உறுப்புகள் செயலிழக்கும் அளவுக்குச் சிக்கலாகும்போது, அவ்வுறுப்புகள் செயலிழக்கும் அறிகுறிகள் தோன்றும்.  அப்போது அடிவயிற்று வலியும் மஞ்சள் காமாலையும், குறுமூச்செறிவும் சிறுநீர் வெளியீடு குறைத்தலும் ஏற்படும்.

## மேற்கோள்கள்

## வெளி இணைப்புகள்

*

பகுப்பு:மருத்துவ நெருக்கடிகள்
பகுப்பு:கருவுறல் நலச் சிக்கல்கள்
பகுப்பு:வலிப்புதரும் கோளாறுகள்
அடா-மாலிக் ஜுவய்னி

**அடா-மாலெக் ஜுவய்னி** (1226&ndash;1283) () அல்லது அலா அல்-டின் அடா-உல்லாஹ் () என்பவர் ஒரு பாரசீக வரலாற்றாளர் ஆவார். இவர் மங்கோலியப் பேரரசைப் பற்றி *டரிக்-இ ஜஹான்குஷய்-இ ஜூவைனி* (*உலகத்தை வென்றவரின் வரலாறு*) என்ற புத்தகத்தை எழுதி உள்ளார்.

இவர் கிழக்கு பாரசீகத்தின் குராசான் பகுதியில் ஜுவய்ன் என்ற நகரத்தில் பிறந்தார். இவரது தாத்தாவும் மற்றும் இவரின் தந்தை பஹா அல்-டினும் முறையே முகம்மது ஜலால் அல்-டின் மற்றும் ஒகோடி கானிடம் *சாஹிப்-திவான்* அல்லது நிதி அமைச்சராகப் பதவி வகித்தனர். பஹா அல்-டின் அண். 1246ல் அமீர் அர்குனிடம் துணைப் பதவி வகித்தார். இப்பதவியில் இவர் ஜார்ஜியா இராச்சியம் உட்பட ஒரு பெரிய பகுதியை நிர்வாகம் செய்தார்.

ஜுவய்னியும் ஒரு முக்கியமான அதிகாரியாகப் பேரரசில் பதவி வகித்தார். இவர் மங்கோலியப் பேரரசின் தலைநகரமான கரகோரத்திற்கு இரண்டு முறை சென்றுள்ளார். இவ்வாறு ஒரு முறை (அண். 1252-53) செல்லும் போது இவர் மங்கோலியப் படையெடுப்பைப் பற்றிய தன்னுடைய வரலாற்றை எழுதத் தொடங்கினர். 1256ல் அலமுத்தை ஹுலாகு கான் வென்ற போது இவர் அவருடன் இருந்தார். அங்கிருந்த முக்கியமான ஒரு பகுதி நூலகத்தை காப்பாற்றியதில் முக்கியப் பங்காற்றினார். 1258ல் ஹுலாகு பாக்தாத்தை முற்றுகையிட்ட போதும் இவர் அவருடன் இருந்தார். அடுத்த வருடம் பாக்தாத், கீழ் மெசபடோமியா மற்றும் குசிஸ்தான் ஆகிய பகுதிகளுக்கு ஆளுநராக நியமிக்கப்பட்டார். 1282 வாக்கில் வான் ஏரிக்கு வடமேற்கில் அலா-டக் புல்வெளியில் நடந்த மங்கோலியக் குறுல்த்தாயில் இவர் கலந்து கொண்டார். அடுத்த ஆண்டு இவர் முகான் அல்லது அஜர்பைஜானின் (ஈரான்) அர்ரான் என்ற இடத்தில் இறந்தார்.

அதிகாரம் வாய்ந்த சம்ஸ் அல்-டின் மொஹம்மத் சாஹிப்-டிவான் என்பவர் ஜுவய்னியின் சகோதரர் ஆவார். அவர் நிதி அமைச்சராக ஹுலாகு மற்றும் அபகா கானிடம் பணியாற்றினார்.

## உசாத்துணை

பகுப்பு:மங்கோலியப் பாட வரலாற்றாளர்கள்
டெர்மெஸ்

**டெர்மெஸ்** (; ; ;  *டெர்மெஸ், டிர்மிஸ்*;  *டிர்மித்*) உஸ்பெகிஸ்தானின் கடைக்கோடித் தெற்கில் உள்ள ஒரு நகரம் ஆகும். இது ஆப்கானித்தானின் ஹைரடன் எல்லை வழியில் அமைந்துள்ளது. இந்த இடம் தான் உஸ்பெகிஸ்தானின் வெப்பமான பகுதி ஆகும். இதன் மக்கள் தொகை 1,40,404 (1 சனவரி 2005). இது சுர்க்ஷோன்டர்யோ மாகாணத்தின் தலைநகரம் ஆகும்.

## உசாத்துணை

பகுப்பு:உசுபெக்கிசுத்தான்
பெராயோலோயைட்டு

**பெராயோலோயைட்டு** *(Ferraioloite)* என்பது MgMn2+4(Fe2+0.5Al0.5)4Zn4(PO4)8(OH)4(H2O)20 என்ற மூலக்கூற்று வாய்ப்பாட்டால் விவரிக்கப்படும் அரிய ஒரு கனிமச் சேர்மமாகும். பால்சுடெரைட்டு என்ற பாசுப்பேட்டு கனிமத்துடன் தொடர்பு கொண்ட கனிமமாக இது கருதப்படுகிறது . அமெரிக்காவின் வடக்கு கரோலினா மாநிலத்தின் கிளீவ்லேண்டு மாகாணத்தில் அமைந்துள்ள ஃபூட் இலித்தியம் நிறுவன சுரங்கத்தின் தீப்பாறைகளில் பெராயோலோயைட்டு  கனிமம் காணப்படுகிறது. 1947 முதல் 2014 ஆம் ஆண்டு வரை வாழ்ந்த யேம்சு ஏ பெராயோலோவின் நினைவாக கனிமத்திற்கு இப்பெயர் சூட்டப்பட்டது . 

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:மாங்கனீசு கனிமங்கள்
பகுப்பு:துத்தநாகக் கனிமங்கள்
பகுப்பு:மக்னீசியக் கனிமங்கள்
பகுப்பு:இரும்புக் கனிமங்கள்
பகுப்பு:அலுமினியம் கனிமங்கள்
பகுப்பு:ஒற்றைச்சரிவச்சுக் கனிமங்கள்
கொன்யா-ஊர்கெஞ்ச்

**கொன்யே-ஊர்கெஞ்ச்** (; , *குன்யா ஊர்கெஞ்ச்* – பாரசீகம்: **குஹ்னா குர்கஞ்ச்** کهنه گرگانج) – **பழைய குர்கஞ்ச்** அல்லது **குன்யா-ஊர்கெஞ்ச்** அல்லது **பழைய ஊர்கெஞ்ச்** அல்லது **ஊர்கஞ்ச்** என்பது ஒரு நகராட்சி ஆகும். இதன் மக்கள் தொகை சுமார் 30,000 ஆகும். இது வடக்கு துர்க்மெனிஸ்தான் நாட்டில் உஸ்பெகிஸ்தான் எல்லைக்குத் தெற்கில் அமைந்துள்ளது. பண்டைய பட்டணமான **ஊர்கெஞ்ச்** இந்தத் தளத்தில் தான் அமைந்திருந்தது. இந்தத் தளத்தில் தான் அகேமெனிட் பேரரசின் ஒரு பகுதியான குவாரசமியாவின் தலைநகரின் சிதிலங்கள் உள்ளன. இதன் குடிமக்கள் 1700களில் இப்பட்டணத்தை விட்டு வெளியேறினர். ஒரு புதிய குடியிருப்பை உருவாக்குவதற்காக அவர்கள் வெளியேறினர். அப்போதிருந்து குன்யா-ஊர்கெஞ்ச் எந்தத் தொந்தரவும் செய்யப்படாமல் அப்படியே உள்ளது. 2005ல் பழைய ஊர்கெஞ்சின் சிதிலங்கள் யுனெஸ்கோவின் உலகப் பாரம்பரியத் தளங்களின் பட்டியலில் பொறிக்கப்பட்டது. 

## உசாத்துணை

பகுப்பு:துருக்மெனிஸ்தான்
பகுப்பு:குவாரசமியப் பேரரசு
முத்துநகர் அதிவேக விரைவு வண்டி

**முத்துநகர் (பேர்ல் சிட்டி) அதிவேக விரைவுவண்டி** *Pearl City (Muthunagar) Superfast Express* (12693/12694) என்பது என்பது சென்னை எழும்பூரிலிருந்து தூத்துக்குடி வரைச் செல்லும் ஓரு அதிவேக விரைவுத் தொடர்வண்டி ஆகும். தாம்பரம், செங்கல்பட்டு, விழுப்புரம், விருத்தாச்சலம், அரியலூர், திருச்சிராப்பள்ளி, திண்டுக்கல், மதுரை, விருதுநகர், கோவில்பட்டி ஆகியவை இதன் முக்கிய வழித்தடமாகும். இத்தொடர்வண்டியானது 652 கி.மீ தூரத்தை, 11 மணி 05 நிமிடங்களில் கடக்கிறது. இது ஒரு இரவு நேரப் பயண தொடர்வண்டி ஆகும். மறுமார்க்கத்தில் வண்டி எண் 12694 தூத்துக்குடி தொடருந்து நிலையத்திலிருந்து இரவு 08 மணி 15 நிமிடங்களுக்கு புறப்பட்டு, மறுநாள் காலை 07:35 மணிக்கு சென்னையை அடைகிறது. இது தெற்கு இரயில்வேயின் குறிப்பிடத்தக்க வண்டிகளுள் ஒன்றாகும். இது இந்தியாவின் பழமையான பயணிகள் தொடருந்து ஆகும். இந்தத் தொடருந்தின் முக்கியமான நிறுத்தங்கள் மதுரை, திருச்சிராப்பள்ளி, விழுப்புரம் ஆகும். இது 21 பெட்டிகளைக் கொண்டுள்ளது. இந்தத் தொடருந்து ED/WAP7 எனும் 6350HP திறன் கொண்ட எஞ்சினால் இயக்கப்படுகின்றது.

## கால அட்டவணை

## பெட்டிகளின் வரிசை

இந்த வண்டியில் மொத்தம் 21 பெட்டிகள் உள்ளன.

## படக் காட்சியகம்

File:ED-WDM-3D_Pearl_City_Express.jpg|தொடருந்தின் எஞ்சின்
File:Pinkband_P7_with_PEARLCITY_EXPRESS.jpg|தூத்துக்குடி - சென்னை எழும்பூர் முத்துநகர் அதிவேக விரைவு வண்டி


## சுழலிருப்பு

## வெளி இணைப்புகள்
* india rail info

## மேற்கோள்கள்

பகுப்பு:தென்னக இரயில்வே தொடர்வண்டிகள்
பகுப்பு:தமிழகத்தில் தொடருந்து போக்குவரத்து
பகுப்பு:இந்திய விரைவுவண்டிகள்
ஜமால் காசோகி

**ஜமால் காசோகி** (*Jamal Khashoggi*; 13 அக்டோபர் 1958 – 2 அக்டோபர் 2018) என்பவர் ஒரு சவூதி அராபிய ஊடகவியலாளரும், நூலாசிரியரும், பத்திரிகை ஆசிரியரும் ஆவார். இவர் அல்-அராப் நியூசு பத்திரிகையின் தலைமை ஆசிரியராகவும், அந்நிறுவனத்தின் பொது முகாமையாளராகவும் பணியாற்றியவர். இவர் சவூதி அரேபியாவில் இருந்து வெளிவரும் அல்-வத்தான் பத்திரிகையின் ஆசிரியராகவும் பணியாற்றி, சவூதி அராபிய முற்போக்காளர்களின் மேடையாக அதனைப் பயன்படுத்தினார்.

2017 செப்டம்பரில் காசோகி சவூதி அரேபியாவில் இருந்து வெளியேறினார். சவூதி அரசு தன்னை டுவிட்டரில் இருந்து தடை செய்து விட்டதாக அவர் தெரிவித்திருந்தார். அதன் பின்னர் அவர் சவூதி அரசை விமர்சித்து பத்திரிகைகளில் கட்டுரைகள் எழுதி வந்தார். குறிப்பாக அவர் சவூதியின் முடிக்குரிய இளவரசர் முகமது பின் சல்மான், மன்னர் சல்மான் ஆகியோரைப் பெரிதும் விமர்சித்து வந்தார். ஏமனில் சவூதி அரேபியாவின் தலையீட்டைக் கண்டித்து எழுதினார்.

## படுகொலை
காசோகி எடிசு செங்கிசு என்ற துருக்கியப் பெண்ணைத் திருமணம் செய்ய முடிவெடுத்திருந்தார். தனது முன்னாள் மனைவியின் விவாகரத்து சான்றிதழ் வாங்குவதற்காக 2018 அக்டோபர் 2 இல் துருக்கியில் உள்ள சவூதி தூதரகத்திற்கு அவர் சென்றிருந்தார். அதன் பின்னர் அவர் அக்கட்டடத்தில் இருந்து வெளியே வரவில்லை. அவர் காணாமல் போனதாக அறிவிக்கப்பட்டது. அவர் அங்கு வைத்துக் கொலை செய்யப்பட்டிருக்கலாம் என ஊடகங்கள் சந்தேகம் தெரிவித்திருந்தன. ஆனால் அவர் தூதரகத்தை விட்டு வெளியேறி விட்டதாக சவூதி அரசு தெரிவித்து வந்தது. துருக்கிய அரசின் அழுத்தத்தின் பின்னர், சவூதிய, துருக்கி அதிகாரிகள் 2018 அக்டோபர் 15 இல் தூதரகத்தில் தேடுதல் நடவடிக்கைகளை மேற்கொண்டனர். காசோகி துருக்கியில் உள்ள சவூதி துணைத் தூதரகத்தில் நிகழ்ந்த ஒரு சண்டைக்கு பிறகு மரணமடைந்ததாக 2018 அக்டோபர் 20 அன்று சவூதி அரசுத் தொலைக்காட்சி அறிவித்தது. இந்நிகழ்வில் சம்பத்தப்பட்டிருந்ததாகக் கருதப்படும் 18 சவூதி அதிகாரிகள் கைது செய்யப்பட்டனர். கசோகி சித்திரவதை செய்து கொலை செய்யப்பட்டபின், அவரது உடல் துண்டுகளாக்கப்பட்டதாக துருக்கி அதிகாரிகள் தெரிவித்திருந்தனர். ஜமால் காசோகியைக் கொலை செய்ய சவூதியின் முடிக்குரிய இளவரசர் முகம்மது பின் சல்மான் கட்டளையிட்டிருந்ததாக அமெரிக்க நடுவண் ஒற்று முகமை 2018 நவம்பர் 15 இல் தமது விசாரணை முடிவில் அறிவித்தது.

சவூதி அரேபிய அரசு இக்கொலையை ஆரம்பத்தில் நிராகரித்து, கசோகி சவூதி தூதரகத்தில் இருந்து தானாகவே வெளியேறியதாகத் தெரிவித்தது. 18 நாட்களின் பின்னர், சவூதி தூதரகத்தில் இடம்பெற்ற கைகலப்பு ஒன்றில் அவரது கழுத்து நெரிக்கப்பட்டதாக அறிவித்தது. இவ்வறிவிப்பை அடுத்து 18 சவூதி அதிகாரிகள் கைது செய்யப்பட்டனர். 2018 அக்டோபர் 28 இல், இக்கொலை முன்னரே "திட்டமிடப்பட்டிருந்தது" என சவூதியின் சட்டத்தலைமை அலுவலர் தெரிவித்தார்.

இவ்வழக்கை விசாரணை செய்த சவூதி நீதிமன்றம் இப்படுகொலையில் சம்பந்தப்பட்டிருந்த ஐந்து சவூதி அதிகாரிகளுக்கு மரணதண்டனை விதித்துத் தீர்ப்பு வழங்கியது. மேலும் மூவருக்கு 24-ஆன்டுகள் சிறைத்தண்டனை வழங்கித் தீர்ப்பளித்தது.

## மேற்கோள்கள்

## வெளி இணைப்புகள்

* Khashoggi's columns for ''The Washington Post''
* Visual guide to Khashoggi's disappearance on *[[தி கார்டியன்]]*

பகுப்பு:1958 பிறப்புகள்
பகுப்பு:2018 இறப்புகள்
பகுப்பு:சவூதி அரேபிய ஊடகவியலாளர்கள்
அயிருகைட்டு

**அயிருகைட்டு** *(Aerugite)* என்பது Ni9(AsO4)2AsO6. என்ற மூலக்கூற்று வாய்ப்பாட்டால் விவரிக்கப்படும் ஓர் அரியவகை கனிமச்  சேர்மமாகும். நிக்கல் ஆர்சனேட்டு அணைவுக் கனிமமாக இதை வகைப்படுத்துகிறார்கள். பச்சை, அடர்நீலப் பச்சை நிறங்களில் முக்கோணப் படிகங்களாக இக்கனிமம் உருவாகிறது.  4 என்ற மோவின் கடினத்தன்மையும் 5.85 முதல் 5.95 என்ற ஒப்படர்த்தியும் அயிருகைட்டு கனிமத்தின் இயற்பியல் பண்புகளாகும். 

1858 ஆம் ஆண்டில் இங்கிலாந்தின் கோர்ன்வால், அல்லது செருமனியின் சாக்சனி மாநிலத்திலுள்ள எர்செக்பீர்க் மலைத்தொடர் ஆகிய இடங்களிலுள்ள சுரங்கத்தில் முதன் முதலில் கண்டுபிடிக்கப்பட்டது. இக்கனிமம் தோன்றிய இடம்  சர்ச்சைக்குரியதாக உள்ளது. தாதுக்கள் வறுத்தெடுக்கும் உலை சுவர்களில் ஒரு செதில் பட்டையாக காணப்படுவது மிகப்பொதுவான தோற்றமாக ஏற்றுக்கொள்ளப்படுகிறது. தாமிரத் துரு என்ற பொருள் கொண்ட அயிருகோ என்ற இலத்தீன் சொல்லில் இருந்து இக்கனிமத்தின் பெயர் வருவிக்கப்பட்டுள்ளது. 

பன்னாட்டு கனிமவியலாளர் சங்கம் அயிருகைட்டு கனிமத்தை Aru என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:நிக்கல் கனிமங்கள்
பகுப்பு:ஆர்சனேட்டு கனிமங்கள்
பகுப்பு:முக்கோணவமைப்புக் கனிமங்கள்
புளோசீரைட்டு

**புளோசீரைட்டு** *(Fluocerite)* என்பது (Ce,La)F3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச்  சேர்மமாகும். சீரியம், இலாந்தனம்புளோரைடு வகைக் கனிமமாக இக்கனிமம் கருதப்படுகிறது. புளோசீரைட்டு (La), புளோசீரைட்டு (Ce) என்ற  நேர்மின் அயனிகளைச் சார்ந்துள்ள இரண்டு வெவ்வேறு கனிமங்களாக இக்கனிமம் அங்கீகரிக்கப்படுகிறது. இவை முறையே இலாந்தனம் டிரைபுளோரைடு, சீரியம் டிரைபுளோரைடு ஆகிய சேர்மங்களுடன் தொடர்பு கொண்டவையாகும்.  இரண்டும் முக்கோண வடிவமைப்பில் படிகங்களாகின்றன.

புளோசீரைட்டு (Ce) 1845 ஆம் ஆண்டில் சீரியம் இல்லாமல் சுவீடன் நாட்டின் நீர்வெப்ப இழைகளில் கண்டறியப்பட்டது. 1969 ஆம் ஆண்டு புளோசீரைட்டு (La) மத்திய கசகிசுத்தான் நாட்டில் கண்டறியப்பட்டு விவரிக்கப்பட்டது. 
  
## மேற்கோள்கள்
*Mindat with locations
*[Webmineral Fluocerite-(Ce)](http://www.webmineral.com/data/Fluocerite-(Ce).shtml)
*[Webmineral Fluocerite-(La)](http://webmineral.com/data/Fluocerite-(La).shtml)
*Mineralienatlas Fluocerite-(Ce)

பகுப்பு:இலந்தனைடு கனிமங்கள்
பகுப்பு:புளோரின் கனிமங்கள்
பகுப்பு:முக்கோணவமைப்புக் கனிமங்கள்
பகுப்பு:ஆலைடு கனிமங்கள்
அக்குமினைட்டு

**அக்குமினைட்டு** *(Acuminite)* என்பது SrAlF4(OH)•(H2O). என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இதுவோர் அரிய ஆலைடு வகைக் கனிமமாக வகைப்படுத்தப்படுகிறது. ஈட்டி முனை என்ற பொருள் கொண்ட இலத்தீன் சொல்லான அக்குமென் என்ற சொல்லில் இருந்து இக்கனிமத்தின் பெயர் வருவிக்கப்பட்டுள்ளது. மோவின் அளவுகோலில் இதன் கடினத்தன்மை 3.5 என மதிப்பிடப்பட்டுள்ளது.

கிரீன்லாந்து நாட்டின் இவிட்டூட்டு நகரில் காணப்படும் கிரையோலைட்டு படிவுகளில் மட்டும் அக்குமினைட்டு கனிமம் அமைவிடமாகக் கொண்டுள்ளது . 

## மேற்கோள்கள்

பகுப்பு:இசுட்ரோன்சியம் கனிமங்கள்
பகுப்பு:அலுமினியம் கனிமங்கள்
பகுப்பு:புளோரின் கனிமங்கள்
பகுப்பு:ஆலைடு கனிமங்கள்
பகுப்பு:ஒற்றைச்சரிவச்சுக் கனிமங்கள்
இறந்தவர்களின் எண்ணிக்கை அடிப்படையிலான போர்கள் மற்றும் மனிதப் பேரழிவுகளின் பட்டியல்

இது **இறந்தவர்களின் எண்ணிக்கை அடிப்படையிலான போர்கள் மற்றும் மனிதப் பேரழிவுகளின் பட்டியல்** ஆகும்.
## பட்டியல்

## குறிப்புகள்
 

## உசாத்துணை

பகுப்பு:மக்கள்தொகை
பகுப்பு:இறப்பு
பகுப்பு:போர்கள்
அல்சாக்காரோவைட்டு-துத்தநாகம்

**அல்சாக்காரோவைட்டு-துத்தநாகம்** *(Alsakharovite-Zn)* என்பது NaSrKZn(Ti,Nb)4(Si4O12)2(O,OH)4•7H2O, என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இது மிகவும் அரிய கார இசுட்ரோன்சியம் துத்தநாகம் தைட்டானியம் சிலிக்கேட்டு என்ற வளையசிலிக்கேட்டு வகைக் கனிமமாக வகைப்படுத்தப்படுகிறது. பெக்மாடைட்டு என்ற காரத் தீப்பாறைகளிலிருந்து பெறப்படும் இக்கனிமம் லேபுன்டோசோவைட்டு குழுவைச் சேர்ந்த கனிமமாகக் கருதப்படுகிறது . பன்னாட்டு கனிமவியல் சங்கம் அல்சாக்காரோவைட்டு-துத்தநாகம் கனிமத்தை  Ask-Zn என்ற குறியீட்டால் அடையாளப்படுத்துகிறது

ஒற்றைசரிவச்சுப் படிகக்கட்டமைப்பில் Cm என்ற இடக்குழுவுடன் அல்சாக்காரோவைட்டு-துத்தநாகம் படிகமாகிறது. 

## மேற்கோள்கள்

பகுப்பு:தைட்டானியம் கனிமங்கள்
பகுப்பு:இசுட்ரோன்சியம் கனிமங்கள்
பகுப்பு:துத்தநாகக் கனிமங்கள்
பகுப்பு:நையோபியம் கனிமங்கள்
பகுப்பு:பொட்டாசியம் கனிமங்கள்
பகுப்பு:சோடியம் கனிமங்கள்
பகுப்பு:சிலிக்கேட்டு கனிமங்கள்
பகுப்பு:வளையசிலிக்கேட்டுகள்
இசுட்ரோன்சியோபுளோரைட்டு

**இசுட்ரோன்சியோபுளோரைட்டு** *(Strontiofluorite)* என்பது SrF2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இதுவோர் அரிய ஆலைடு வகைக் கனிமமாக வகைப்படுத்தப்படுகிறது. இக்கனிமத்தில் காரமண் உலோகமான இசுட்ரோன்சியமும் ஆலசன் புளோரினும் ஒருவகையான இசுட்ரோன்சியம் புளோரைடாகக் காணப்படுகின்றன. இசுட்ரோன்சியத்தின் புளோரைட்டு வரிசையொத்த சேர்மமாகவும் இதைக் கருதமுடியும். 

வெளிர் சாம்பல் நிறத்தில் ஒளிகசியும் படிகமாக இசுட்ரோன்சியோபுளோரைட்டு காணப்படுகிறது
மேலும் இது எண்முக கனசதுரப் படிகங்களாக 0.5 மில்லிமீட்டர் வரையிலானஅளவுகளுடன் கிடைக்கிறது.

ஆசுட்ரோபைலைட்டு, பர்பேங்கைட்டு, குளோரோபார்டோனைட்டு, புளோரபட்டைட்டு, புளோரைட்டு, லேம்புரோபைலைட்டு, போலெழாயிவையிட்டு-(Ce), வில்லியவுமைட்டு போன்ற கனிமங்களுடன் சேர்ந்து இசுட்ரோன்சியோபுளோரைட்டு காணப்படுகிறது. 

## மேற்கோள்கள்

பகுப்பு:இசுட்ரோன்சியம் கனிமங்கள்
பகுப்பு:புளோரின் கனிமங்கள்